આ ભૂતનો પર્દાફાસ તો થયો લોકોના જીવમાં જીવ પણ આવ્યો પરંતુ તપાસ કરનાર ડો. સુજાત વલીની ટીમને હજુ પણ ઘણી તપાસ કરવાની બાકી હતી. જેમ કે આ બધી શરૂઆત કેવીરીતે થઇ? લોકોના મનમાં ડર આટલી હદ સુધી પહોચીયો કેવી રીતે? અડોસ–પડોસ, મકાનમાલિક અને સ્થાનિક લોકો સાથેની પૂછ પરછ કરતા ખબર પડી કે પાંચ વર્ષથી તે મકાન બંધ છે. ઘુવડ પોતાના ઈંડા એવી જગ્યાએ મુકે છે કે જ્યાં કોઈ પ્રાણી કે વ્યક્તિ પહોચી શકે નહિ આ મકાન પાછલા ઘણા વર્ષો થી બંધ હતું અને બહારની તરફની સીધી દીવાલની બખોલ સુધી કોઈ પણ પ્રાણી કે વ્યક્તિ પહોચી શકે નહિ માટે ઘુવડે આ જગ્યા પસંદ કરી હતી. આજુબાજુના કેટલાક રહીશોને મકાન ખરીદવામાં રસ છે. એવા સંજોગોમાં ઘુવડના બચ્ચા બાળપણનો કલબલાટ કરતા થઇ ગયા. બસ મકાન ખરીદવામાં રસ ધરાવનાર વ્યક્તિએ આ ભેદી અવાજને ભૂતના અવાજ તરીકે પ્રસિદ્ધ કરી દીધો. ચમત્કારોમાં માનવાવાળા લોકોએ આખો બંધ કરી આ વાતને સાચી માની લીધી. આ વાત ઓટલેથી ગલ્લાઓ સુધી અને શહેર અને દુનિયા સુધી ફેલાઈ ગઈ. લોકોના ડરે આ આગમાં ઘી નાખવાનું કામ કર્યું.